**ASIC/ Adria Student Innovation contest**

**2016**

**TKO:**

Osnivač studentskog natječaja ASIC je Adria Hotel Forum (Proficiscor d.o.o.).

Adria Hotel Forum je stručna konferencija na temu Investicija u hotelskoj industriji koja je po četvrti put održava u veljači 2016.godine u partnerstvu s Udruženjem poslodavaca u hotelijerstvu Hrvatske (UPUHH) i Horwath HTL-om.

Konferencijom se želi potaknuti diskusija unutar sektora, umrežiti informacije i potaknuti brži i kvalitetno usmjeren razvoj na hotelsku industriju. Tema Foruma je uvijek vezana uz investicije no dodatno i za sve aktivnosti koje potiču razvoj turističkog sektora. Tema Adria Hotel Foruma 2016.godine je “Investments in hotel industry: Shaping the future ”.

**ŠTO:**

**ADRIA –** Natječaj je međunarodni no tema je uvijek vezana uz Adria regiju.

**STUDENT –** Studenti su najjači mogući pokretači inovacija, projekata i proizvoda nove generacije.

**INNOVATION –** Inovacija je primjena nove i poboljšane ideje, postupka, dobra, usluge i/ili procesa koja u primjeni donosi nove koristi ili kvalitetu.

**CONTEST –** Natječaj se organizira kako bi se najbolje ideje i timovi prezentirali stručnjacima iz struke.

**ZAŠTO:**

ASIC potiče

* Ideje koje su uzbudljive i inovativne
* Ideje koje za krajnji cilj imaju podizanje kvalitete proizvoda i usluga u turizmu
* Ideje koje će potaknuti produktivnost u turizmu
* Ideje koje će područje/ regiju/ državu predstaviti kao zanimljivu destinaciju i izvan trenutne ponude

**PROGRAM:**

**TEMA ASIC-a: Inovativna hotelska aplikacija.**

**Gotovo se svaka industrija nalazi u procesu promjena povodom novih tehnoloških pomaka, te se u tom pogledu hotelijerska industrija nimalo ne razlikuje.**

Postoje brojna rješenja koja su već počela mijenjati način poslovanja, odnosno postavljaju se novi temelji za mijenjanje poslovanja u bliskoj budućnosti. Zajednički nazivnik jest činjenica da svi ti novi načini omogućavaju kompanijama i poslovnim grupacijama povoljniji, informiraniji te samim time vrjedniji odnos s klijentima.

Evo nekoliko područja gdje tehnologijski napredak donosi značajnije promjene u hotelskoj industriji i time omogućava novi stupanj usluge za klijente:

* Online sustavi rezervacija
* CRM
* Automatizacija marketinga
* Društvene mreže
* Pametni uređaji
* APLIKACIJE

Danas većina velikih hotelskih kompanija imaju tzv. „Ekipe za inovacije“, to su ekipe koje kontinuirano traže nova idejna rješenja i napredne tehnologije u svrhu poboljšavanja i podizanja kvalitete i zadovoljstva klijenta.

**U ASIC-u 2016. od vas tražimo osmišljavanje i razvijanje**

**NOVE i INOVATIVNE APLIKACIJE ZA HOTELE.**

Sljedeći stupanj mobilnosti u području putovanja jest dvojak:

1. Poboljšati iskustvo gosta sa svih aspekata

2. Poboljšati cjelokupno iskustvo diljem svih faza putovanja (prije, za vrijeme, i nakon samog smještaja)

Hotelske mrežne stranice za rezervacije i aplikacije (npr. Expedia, Hotels.com, Venere) postaju sve popularnije sa [76% putnika koji se odlučuju na ovaj model rezervacija zbog nižih cijena i bolje ponude](https://www.youtube.com/watch?v=H3vCrnIKm_k). S druge pak strane, putnici su sve manje skloni korištenju usluga rezerviranja smještaja putem brendiranih hotelskih internetskih stranica. Ustvari, **13% putnika su u potpunosti prestali upotrebljavati brendirane internetske stranice i aplikacije** zbog lošeg mobilnog iskustva.

Internetske stranice za rezervacije u vidu posrednika, sa svojom mobilnom snagom, stvaraju distancu između hotela i gosta. Dakle, što je hotelu činiti? **Tajna leži u stvaranju boljeg mobilnog iskustva!**

U slučaju hotela, aplikacije daju gostima jedinstveno iskustvo koristeći tehnologiju koju mnogi putnici nose na svom dlanu.

Dolje navedeno su spomenute nekoliko hotelskih aplikacija koje su osmišljene i razvijene u posljednjih par godina:

* Mobilne aplikacije za hotele integriraju sustave rezervacija ne bi li pružili jednostavnan postupak rezerviranja smještaja, međutim, nekoliko idu i par koraka dalje te koriste prednosti tzv. „push obavijesti“ ili poruka unutar same aplikacije (in-app obavijesti) da podsjete goste na njihove rezervacije ili im pruže vrijedne informacije o njihovu boravku. Neki od njih pružaju gostima mogućnost ranog check-ina, pristup posebnim ponudama, posluživanje u sobi te check-out usluge, kada se prijave sa svojom jedinstvenom rezervacijskom zaporkom, uz uporabu push-obavijesti i in-app poruka u cilju ostvarivanja što bližeg i boljeg kontakta sa svojim gostima
* Aplikacije za usluge hotelskih recepcionara su spremne odgovoriti na bilo kakav upit ili pružiti personaliziranu uslugu gostima. Usto, mnogi hoteli sada pružaju posebno osmišljene upute o stvarima koje se mogu raditi ili iskusiti, odabira restorana, savjeta o transportu, uz geografske i turističke karte grada/područja koje su posebno odabrane vodeći računa o potrebi svakog pojedinog gosta
* Hoteli također mogu upotrebljavati in-app obavijesti za promoviranje usluga poput posluživanja u sobi ili drugih hotelskih usluga poput restorana ili wellness & spa usluga, pružajući gostima mogućnost brzog kontaktiranja osobe za dodatne informacije ili trenutnog ostvarivanja rezervacije
* Hoteli mogu uzeti svoj dio kolača tako da u svoju ponudu uvrste nešto ekskluzivno. Koristeći prednosti brend iskustva za promoviranje ponuda koje su krojene prema potrebama njihova gosta. Hoteli mogu promovirati ponude unutar same aplikacije, slati push obavijesti te time olakšati korisnicima rezervacije s kodom za popust, ili pak u potpunosti integrirati hotelski sustav rezervacija
* Programi nagrađivanja su posebno popularni u hotelskoj industriji, te mogu biti integrirani u izvornu aplikaciju. Mnogi vodeći hotelski lanci dopuštaju korisnicima provjeru stanja nagradnih bodova putem prijave sa zaporkom na svoj korisnički račun te se postojeći bodovi mogu odmah i iskoristiti pri sklapanju rezervacije

**TKO se može prijaviti:**

* ASIC je otvoren za sve studente 3., 4. i 5. godina studija. Studenti/ članovi tima ne moraju biti s istog fakulteta
* Svaki tim mora imati najmanje 3, a najviše 6 članova
* Svaki tim može podnijeti prijavu za samo jedan projekt
* Jedna osoba može biti član samo jednog tima

**KADA se natječaj odvija:**

15.10. objava natječaja

26.11. prijava timova (prijavnicu možete naći na stranici [www.adria-forum.eu/asic-natjecaj/](http://www.adria-forum.eu/asic-natjecaj/) i ispunjenu ju poslati na mail marina@adria-forum.eu)

01.12. zadnji dan za postavljanje pitanja

08.12. odgovori na pitanja (sva pitanja i odgovori će se dostaviti svim prijavljenim timovima)

15.01.2016 predaja materijala 1.kruga (Predaja se vrši putem maila, na mail adresu info@adria-forum.eu, najkasnije do 19.01. u 23:59 sati)

Napomena: mail treba biti primljen do navedenog vremena.

28.01. objava rezultata 1.kruga (6 timova/projekata ulaze u 2.krug)

09.02. prezentacija odabranih projekata pred žirijem i objava rezultata 2.kruga

10.02. 5-minutna prezentacija projekata pred publikom na Adria Hotel Forumu

 PROGLAŠENJE POBJEDNIKA u popodnevnom terminu Adria Hotel Foruma

Svi članovi tima si samostalno pokrivaju troškove dolaska u Zagreb na prezentaciju.

Postoji mogućnost da članovi tima koji su udaljeni od Zagreba (više od 300 km) projekt žiriju prezentiraju online, u realnom vremenu (jednako vrijedi i za predstavljanje projekta na Forumu) te u tom slučaju tim mora osigurati adekvatan prostor i opremu (kameru, mikrofon) koja će kvalitetno prenositi prezentaciju.

**Žiri:**

* Dr. sc. Sanja Čižmar, Horwath HTL
* Marina Franolić, Adria Hotel Forum
* Kristian Šustar, HUP-zagreb
* Mihovil Barančić, Zagrebački inkubator poduzetništva (ZIP)
* Takuya Aoyama, Hyatt International

**Nagrade:**

1. 3-dnevno putovanje u Berlin i smještaj u jednom od najluksuznijih berlinskih hotela, sponzorirano od Grand Hyatt Berlin, Hrvatske Turističke Zajednice i Croatia Airlines-a
2. 3-dnevni smještaj u Dubrovniku, sponzorirano od Hoteli Dubrovačka Riviera
3. Poklon paket, sponzorirano od DEEZ

**KAKO:**

**Model istraživanja i predstavljanja projekta:**

* Istražiti ciljanu skupinu i njihove trendove ponašanja i obrasce  te slijedom istih predstaviti aplikaciju koji istu ciljanu skupinu angažirati u interakciju
* Područje za korištenje aplikacije nije određeno no ukoliko postoji kriterij, bitno je istaknuti je li ista namijenjena individualnim hotelima ili skupinama hotela neke grupe

**Format:**

Projekt smije imati najviše 25 stranica, uključujući priloge. Projekt treba biti napisan na računalu, u Times New Roman fontu, velična fonta 11, single Line spacing, Margins 2,5cm (top, bottom, left, right).

Pri predaju materijala putem maila, file treba biti u pdf format i ne smije imati više od 3MB.

Projekti se predaju na:

* engleskom jeziku ili
* na hrvatskom jeziku uz dodatak kratkog opisa projekta i skraćenog marketing plana na engleskom jeziku

Prezentacije se trebaju pripremiti isključivo na engleskom jeziku.

Svaki projekt mora sadržavati:

* Naslovnu stranicu s nazivom projekta i vizijom istoga (jedna rečenica)
* Kratki opis projekta (max jedna stranica A4)
* Sadržaj
* Analizu postojećeg stanja u objektu/objektima gdje se aplikacija želi primijeniti
* Analizu ciljanog tržišnog segmenta
* Detaljan opis aplikacije, njezinih funkcija i inovacije iste- treba opisati sve elemente i način unapređenja postojećeg stanja
* Vizualni izgled aplikacije
* Jednostavni prikaz rashoda za izradu i implementaciju nove aplikacije i prihoda koji su povezani s uvođenjem aplikacije
* Marketing plan za period 3 godine nakon puštanja aplikacije u rad
* Prilozi

Svi timovi čiji su projekti odabrani za 2.krug biti će obaviješteni 22.01.2016 o materijalima koji se trebaju pripremiti za prezentaciju žiriju koja će se održati 09.02.2016.godine.

Metodologija ocjenjivanja:

* **Inovacija (proizvod je inovativan); 40%**
* Koncept je u potpunosti nov i nije do sada primijenjen (ili je koncept dorađen na osnovu postojećeg; u tom slučaju se trebaju prikazati promjene i poboljšanja u odnosu na postojeći model)
* Koncept je jasan i razumljiv
* Koncept postiže diferencijaciju i privlači novu i/ili veću tržišnu skupinu
* Koncept je održiv
* Marketing plan, 25%
	+ Tim je pripremio marketing plan koji će kvalitetno plasirati novu aplikaciju među ciljanom skupinom
* Financijski trošak projekta u odnosu na prihode koje će projekt postići; 20%
	+ Projekt je financijski isplativ
* Prezentacija; 15%
	+ Projekt je napisan u skladu s pravilima natječaja, tema je razrađena na konzistentan način, projekt je književno ispravan i vizualno uredan

**Napomene:**

**Projekti koji ne budu sadržavali neki od ključnih zadanih elemenata natječaja, neće se uzeti u razmatranje.**